CELEX: 32017R0762
Language: sl
Date: 2017-04-25 00:00:00
Title: Uredba Sveta (EU) 2017/762 z dne 25. aprila 2017 o spremembi Uredbe (EU) št. 479/2013 o opustitvi zahteve za vložitev vstopne in izstopne skupne deklaracije za blago Unije, ki se prevaža preko neumskega koridorja

3.5.2017   
               
               
                  SL
               
               
                  Uradni list Evropske unije
               
               
                  L 114/1
               
            UREDBA SVETA (EU) 2017/762
      z dne 25. aprila 2017
      o spremembi Uredbe (EU) št. 479/2013 o opustitvi zahteve za vložitev vstopne in izstopne skupne deklaracije za blago Unije, ki se prevaža preko neumskega koridorja
      SVET EVROPSKE UNIJE JE –
      ob upoštevanju Pogodbe o delovanju Evropske unije,
      ob upoštevanju Akta o pristopu Hrvaške in zlasti člena 43 Akta,
      ob upoštevanju predloga Evropske komisije,
      ob upoštevanju naslednjega:
      
                  (1)
               
               
                  Točka (a) člena 4 Uredbe Sveta (EU) št. 479/2013 (1) določa opustitev zahteve za vložitev vstopne in izstopne skupne deklaracije za blago Unije, ki se prevaža preko neumskega koridorja, če skupna vrednost pošiljk blaga Unije ne presega 10 000 EUR in če blago Unije spremljajo računi ali prevozni dokumenti, ki izpolnjujejo pogoje iz točke (b) navedenega člena (v nadaljnjem besedilu: opustitev).
               
            
                  (2)
               
               
                  Prag 10 000 EUR je bil določen s sklicevanjem na prag enakovredne vrednosti, ki je bil določen v členu 317(4) Uredbe Komisije (EGS) št. 2454/93 (2).
               
            
                  (3)
               
               
                  Po začetku veljavnosti carinskega zakonika Unije iz Uredbe (EU) št. 952/2013 Evropskega parlamenta in Sveta (3) je bil člen 317(4) Uredbe (EGS) št. 2454/93 nadomeščen s členom 126(1) Delegirane uredbe Komisije (EU) 2015/2446 (4), ki določa prag 15 000 EUR. Da se zagotovi enotna uporaba carinske zakonodaje Unije, je zato primerno, da se področje uporabe opustitve prilagodi temu pragu.
               
            
                  (4)
               
               
                  Zaradi pravne varnosti in pravne jasnosti bi bilo treba posodobiti določena sklicevanja v Uredbi (EU) št. 479/2013.
               
            
                  (5)
               
               
                  Uredbo (EU) št. 479/2013 je zato primerno ustrezno spremeniti –
               
            SPREJEL NASLEDNJO UREDBO:
      Člen 1
      Uredba (EU) št. 479/2013 se spremeni:
      
                  1.
               
               
                  v členu 2 se točka 1 nadomesti z naslednjim:
                  
                              „1.
                           
                           
                              ‚blago Unije‘ pomeni unijsko blago, opredeljeno v točki 23 člena 5 Uredbe (EU) št. 952/2013 Evropskega parlamenta in Sveta (*1);
                           
                        
                     (*1)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).“;"
						
               
            
                  2.
               
               
                  člen 4 se spremeni:
                  
                              (a)
                           
                           
                              v točki (a) se znesek „10 000 EUR“ nadomesti z zneskom „15 000 EUR“;
                           
                        
                              (b)
                           
                           
                              točka (b)(i) se nadomesti z naslednjim:
                              
                                          „(i)
                                       
                                       
                                          vsebujejo vsaj podrobnosti iz prvega pododstavka člena 126(2) Delegirane uredbe Komisije (EU) 2015/2446 (*2);
                                       
                                    
                                 (*2)  Delegirana uredba Komisije (EU) 2015/2446 z dne 28. julija 2015 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (UL L 343, 29.12.2015, str. 1).“."
						
                           
                        
            Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Luxembourgu, 25. aprila 2017
         
            
               Za Svet
            
            
               Predsednik
            
            I. BORG
         
      
      
         (1)  Uredba Sveta (EU) št. 479/2013 z dne 13. maja 2013 o opustitvi zahteve za vložitev vstopne in izstopne skupne deklaracije za blago Unije, ki se prevaža preko neumskega koridorja (UL L 139, 25.5.2013, str. 1).
      
         (2)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, 11.10.1993, str. 1).
      
         (3)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
      
         (4)  Delegirana uredba Komisije (EU) 2015/2446 z dne 28. julija 2015 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (UL L 343, 29.12.2015, str. 1).